**Dôvodová správa**

 **k návrhu rozpočtu Mesta Námestovo na rok 2022**

* Medzi legislatívne východiská tvorby schvaľovania rozpočtu patrí právna úprava rozpočtu, ktorou je zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov , ústavný zákon č. 493/2011 Z. z. o rozpočtovej zodpovednosti , zákon č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov a nariadenia vlády SR č. 668/2004 Z.z. o rozdeľovaní výnosu dane z príjmov územnej samospráve.
* Rozpočet sa zostavuje najmenej na tri rozpočtové roky, v ktorom sú vyjadrené zámery rozvoja územia a potrieb obyvateľov vrátane 16 programov s dôrazom na vzťah medzi rozpočtovými výdavkami, očakávanými výstupmi a výsledkami realizovaných rozpočtovaných programov a aktivít. Súčasťou návrhu je aj schválený rozpočet na bežný rozpočtový rok, údaje o očakávanej skutočnosti bežného rozpočtového roka a údaje o skutočnom plnení za predchádzajúce dva rozpočtové roky.
* Základnou súčasťou viacročného rozpočtu na roky 2022 – 2024 je rozpočet na rok 2022, ktorý je záväzný a schvaľuje ho mestské zastupiteľstvo. Rozpočty na roky 2023 a 2024 sú orientačné, mestské zastupiteľstvo ho berie na vedomie.
* Súčasťou schvaľovania rozpočtu mesta sú rozpočty príjmov a výdavkov rozpočtových organizácií a príspevky príspevkových organizácií zriadených mestom podľa zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov.
* Rozpočtová organizácia hospodári s rozpočtovými prostriedkami zriaďovateľa a s prostriedkami prijatými od iných subjektov. Hospodári samostatne s prostriedkami, ktorý jej určí zriaďovateľ v rámci svojho rozpočtu.
* Príspevková organizácia hospodári podľa svojho rozpočtu príjmov a výdavkov. Jej rozpočet zahŕňa aj príspevok z rozpočtu zriaďovateľa a prostriedky od iných subjektov. Finančný vzťah medzi zriaďovateľom a príspevkovou organizáciou je určený záväznými ukazovateľmi určenými zriaďovateľom.
* Rozpočty rozpočtových organizácií a rozpočty príspevkových organizácií zriadených mestom majú rovnaký charakter a členenie ako rozpočet mesta.

Návrh rozpočtu na rok 2022 vrátane finančných operácií je zostavený ako prebytkový s prebytkom 460 117 eur.

|  |  |  |  |
| --- | --- | --- | --- |
| Ukazovateľ | Návrh rozpočtu2022 | Prognóza 2023 | Prognóza 2024 |
| Príjmy celkom vrátane finančných operácií | 12 646 325 | 10 415 929 | 10 836 666 |
| Výdavky celkom vrátane finančných operácií | 12 186 208 | 9 949 663 | 9 617 973 |
| Výsledok hospodárenia  | + 460 117 | + 466 266 | + 1 1218 693 |

Návrh rozpočtového hospodárenia na rok 2022 bez finančných operácií je zostavený ako schodkový.

|  |  |  |  |
| --- | --- | --- | --- |
| Ukazovateľ | Návrh rozpočtu 2022 | Prognóza 2023 | Prognóza 2024 |
| Príjmy bez finančných operácií | 10 086 325 | 10 415 929 | 10 836 666 |
| Výdavky bez finančných operácií | 12 178 674 | 9 949 663 | 9 617 973 |
| Výsledok hospodárenia  | -2 092 349 | + 466 266 | +1 218 693 |

Kapitálový rozpočet je navrhnutý ako schodkový, pričom schodok je krytý  prebytkom bežného rozpočtu a prebytkom finančných operácií.

|  |  |  |  |
| --- | --- | --- | --- |
| Ukazovateľ | Bežný rozpočet 2022 | Kapitálový rozpočet 2022 | Finančné operácie 2022 |
| Príjmy | 10 081 325  |  5 000 | 2 560 000 |
| Výdavky |  9 577 835 |  2 600 839 | 7 534 |
| Výsledok hospodárenia | + 503 490 | -2 595 839 | +2 552 466 |

**Rozpočtovanie príjmov**

*Príjmy mesta sa očakávajú vo výške 10 086 325 eur, ktoré tvoria daňové príjmy, nedaňové príjmy, granty a transfery. Podiel daňových príjmov na celkových príjmov bez finančných operácií príjmových predstavujú v roku 2022 úroveň cca 75%.*

Daňové príjmy *sa očakávajú v roku 2022 v sume 6 699 734 eur , ktoré mesto získa z výnosu dane z príjmov platenej fyzickými osobami, z výnosu dane z nehnuteľnosti a z výnosu dane za špecifické služby.*

*V zmysle najaktuálnejších prognóz MFSR sa výnos dane z príjmu fyzických osôb očakáva vo výške 5 930 661 eur. Uvedená suma nie je fixne daná, je to prognóza a preto je tu zohľadnené i riziko z nenaplnenia, čo umožňuje navýšiť alebo znížiť ju podľa vývoja skutočnosti v priebehu roku 2022. Výnos je ovplyvnený vývojom zamestnanosti, ako aj pretrvávajúcou situáciou spôsobenou pandémie COVID-19.*

*Ostatné dane a poplatok za komunálne odpady sa navrhujú na úrovni očakávanej skutočnosti v roku 2021. Mierny pokles sa stále očakáva u dane za ubytovanie a za užívanie verejného priestranstva z dôvodu pretrvávajúcej situácie spôsobenou pandémie COVID-19 a jej prijatými opatreniami NR SR v roku 2022.*

*Nedaňové príjmy na rok 2022 sa rozpočtujú vo výške 903 500 eur. Ide najmä o príjmy z podnikania a vlastníctva majetku, z nájomného, z administratívnych poplatkov a z iných nedaňových príjmov, ktorých podstatnú časť tvoria vlastné príjmy rozpočtových organizácií. Zvýšené príjmy sa očakávajú z nájmu pozemkov a prenájmu priestorov v súvislosti so schváleným zvýšením nájmu za m2 a zvýšeným príjmom za porušenie predpisov na úseku stavebného úradu v Námestove. Ostatné nedaňové príjmy sa očakávajú na úrovni roku 2021.*

*Kapitálový príjem z predaja majetku sa predpokladá vo výške 5 000 eur.*

Granty a transfery*sa očakávajú vo výške 2 478 091 eur. Formou transferov zo štátneho rozpočtu sa budú financovať kompetencie preneseného výkonu štátnej správy, z dotácie od iných subjektov verejnej správy bude spolufinancované CVČ Maják, príspevky obcí na spoločný stavebný úrad sú rozpočtované na stavebný úrad v Námestove.*

*Spolufinancovanie výdavkov na projekty financované zo ŠR na modernizáciu dopravného značenia vrátane svetelnej signalizácie a príjazdovej komunikácie k Skate parku sa zohľadnia v kapitálových transferov v rozpočte na rok 2022 po ich odsúhlasení príslušným ministerstvom.*

**Rozpočtovanie výdavkov**

 *V rámci návrhu rozpočtu sa rozpočtujú výdavky mesta celkom vo výške 12 178 674 eur.*

*Bežné výdavky v porovnaní so schváleným rozpočtom na  rok 2021 sa navyšujú o cca 5,35%.*

*V návrhu rozpočtu sa v súlade so zákonom o štátnom rozpočte rozpočtuje rast platov zamestnancov o 2,8% , navýšenie je na úseku verejnej služby z dôvodu zvýšenia priemernej mzdy a minimálnej mzdy, ktorá ovplyvni nárast platu kontrolóra mesta, primátora a neadministratívnych pracovníkov. Na úseku verejného poriadku a bezpečnosti je navýšenie platov o 35%, na základe schválenia zvýšenia stavu členov mestskej polície na 6 členov mestským zastupiteľstvom.*

*Rozpočtové výdavky na tovary a služby sa navyšujú na položku tepelná energia z dôvodu nákupu zemného plynu v porovnaní s rokom 2021 o 65%. V bežnom rozpočte je naplánovaná oprava ul. Kamenická vo výške 55 000 eur a regenerácia vnútro blokov pri BD 65,66,67 ul. ČK vo výške 80 000 eur.*

*Mesto plánuje pokračovať s návrhom riešenia „Námestovské nábrežie – dostavba a verejný priestor urbanistickou štúdiou transformácie Nábrežia vo výške 36 000 eur.*

*Rozpočtované výdavky na originálne školské kompetencie sú rozpočtované v predpokladanom objeme 3 565 065 eur, ktoré sú financované z vlastných príjmov samosprávy, ktorých podstatnú časť predstavuje podiel na dani z príjmov fyzických osôb.*

*Originálne školské kompetencie pre materské školy v predpokladanom objeme sú napočítané na úrovni jednotkového koeficientu vo výške 94 na jedného prepočítaného žiaka k 15.09.2021.*

*Originálne kompetencie pre základné umelecké školy v zriaďovateľskej pôsobnosti mesta a súkromných zriaďovateľov v predpokladanom objeme sú napočítané na úrovni jednotkového koeficientu vo výške 92 na jedného prepočítaného žiaka k 15.09.2021.*

*Originálne kompetencie pre školské kluby detí v zriaďovateľskej pôsobnosti mesta a neštátneho zriaďovateľa v predpokladanom objeme sú napočítané na úrovni jednotkového koeficientu vo výške 93 na jedného prepočítaného žiaka k 15.09.2021.*

*Originálne kompetencie pre zariadenia školského stravovania v zriaďovateľskej pôsobnosti mesta v predpokladanom objeme sú napočítané na úrovni jednotkového koeficientu vo výške 95 na jedného prepočítaného žiaka k 15.09.2021.*

*Normatívne a nenormatívne príspevky na prenesený výkon štátnej správy sú financované zo štátneho rozpočtu, ktoré sú poukázané na školy, ktorých je mesto zriaďovateľom.*

*Vývoj jednotlivých výdavkov podľa jednotlivých úsekov činnosti v rokoch 2022 – 2024 sa predpokladá nasledovne:*

|  |  |  |  |  |
| --- | --- | --- | --- | --- |
| *Funkcia* | *OS 2021* | *Návrh rozpočtu rok 2022* | *Prognóza rok 2023* | *Prognóza rok 2024* |
| *01Všeobecné verejné služby* | *1 030 678* | *1 008 146* | *1 138 416* | *979 416* |
| *03 Verejný poriadok a bezpečnosť* | *192 119* | *211 996* | *193 248* | *193 248* |
| *04 Doprava* | *1 291 581* | *725 337* | *311 937* | *312 397* |
| *05 Ochrana životného prostredia* | *325 643* | *311 743* | *509 313* | *469 313* |
| *06 Bývanie a občianska vybavenosť* | *543 236* | *2 037 790* | *569 777* | *419 089* |
| *08 Rekreácia, kultúra a náboženstvo* | *453 196* | *540 573* | *274 093* | *244 421* |
| *09 Vzdelávanie* | *5 988 920* | *6 527 954* | *6 139 910* | *6 187 120* |
| *10 Sociálne zabezpečenie* | *776 750* | *822 669* | *812 969* | *812 969* |

*Kapitálové výdavky sa na rok 2022 rozpočtujú vo výške 2 600 839eur. Finančné krytie kapitálových výdavkov sa navrhuje prebytkom bežného rozpočtu a z prostriedkov rezervného fondu vo výške 2 560 000 eur.*

*Mesto v roku 2021 začalo s odkupovaním podielov vlastníkov pozemkov v areáli ZŠ Komenského podľa ÚP, v tomto trende ide pokračovať aj v roku 2022, kde sú na to vyčlenené financie vo výške 55 000€. Na rekonštrukciu nebytových priestorov Komenského 509, nakoľko v roku 2021 bol ukončený nájom s nájomcom Dobrota s.r.o. finančné prostriedky sa zaraďujú vo výške 25 000 eur.*

*Do kapitálového rozpočtu na rok 2022 boli zaradené rekonštrukcie ul. Lúčna vo výške 80 000 eur, ul. Rázusová vo výške 80 000 eur, Slanická časť Hlinisko vo výške 160 000 eur, rekonštrukcia ul. 9. Mája vo výške 65 000eur, rekonštrukcia chodníkov na ul. 1. Mája vo výške 60 000 eur a revitalizácia plôch na ul. Bernolákova vo výške 50 000 eur. Na osadenie lavičiek a ostatného mobiliáru v rámci novo vybudovaného Náučného chodníka bolo vyčlenených 10 000 eur. V rámci projektových dokumentácií je zahrnuté prepojenie sídliska Brehy so štátnou  cestou 1/78 v zmysle Generelu dopravy vo výške 20 000 eur.*

*V rámci odpadového hospodárstva a starostlivosti o životné prostredie je v rozpočte vyčlenených 25 000 eur na vybudovanie kontajnerových státi na ul. Severná, Komenského a Slnečná.*

*Na realizáciu inžinierskych sieti v lokalite Čerchle je vyčlenených 250 000 eur. Na spolufinancovanie výdavkov na predkladanie žiadosti o NFP na zvýšenie kapacít infraštruktúry materských škôl je vyčlenených 21 059 eur , na projekt regenerácia vnútro blokov sídlisk 15 000 eur. Zdroje zo štátneho rozpočtu sa zohľadnia v príjmoch a vo výdavkoch rozpočtu na rok 2022 po ich odsúhlasení príslušným ministerstvom.*

*V rozpočte na rok 2022 na realizáciu vybudovania kanalizácie SO-01 stoka „A“ Príboj je vyčlenených 84 580 eur podľa viacročného rozpočtu na roky 2021-2023. V roku 2022 mesto plánuje realizovať komplexnú rekonštrukciu Námestia P.O. Hviezdoslava vo výške 150 000 eur, na rekonštrukciu vnútro blokov pri bytových domov č. 483,484,485,486,487*

*ul. Komenského sa v rozpočte vyčleňuje 80 000 eur.*

*Na vybudovanie mobiliáru pri multifunkčnom ihrisku v areáli ZŠ Komenského podľa predloženého projektu CZŠ sv. Gorazda je v rozpočte vyčlenených 6 000 eur. Na rozsiahlu rekonštrukciu podkrovných priestorov ZŠ Slnečná je vyčlenených 475 000 eur.*

*Investične akcie, ktoré sa presúvajú do rozpočtu na rok 2022 vzhľadom k tomu, že v roku 2021 neboli zrealizované, prípadne dokončené:*

*Nezrealizovaná modernizácia umelej trávy v areáli MŠK vo výške 280 000 eur sa presúva do rozpočtu na rok 2022, na základe neukončeného procesu verejného obstarávania.*

*Nezrealizovaná investícia z roku 2021 vybudovanie ihriska-oddychovej zóny v lokalite Čerchle sa presúva do rozpočtu na rok 2022 z dôvodu chýbajúceho vyjadrenia SPF.*

*Nezrealizovaná prípravná projektová dokumentácia na verejné osvetlenie Slanická osada vo výške 10 000 eur a prípravná projektová dokumentácia Domu kultúry vo výške 15 000 eur sa presúva do rozpočtu na rok 2022. Nezrealizovaný Generel zelene v roku 2021 sa presúva do rozpočtu na rok 2022 vo výške 25 000 eur.*

*Nezrealizovaná prípravná projektová dokumentácia prepojenia ul. Ľudovíta Štúra so Saleziánmi v roku 2021 vo výške 8 000 eur sa presúva do roku 2022.*

*Do rozpočtu na rok 2022 sa presúva aj prípravná a projektová dokumentácia výstavby športovej haly spolu s jej I. etapou realizácie vo výške 460 000 eur.*

*Mesto, vzhľadom k tomu, že nebolo schválené navýšenie poplatku za komunálny odpad v bežnom rozpočte tvorí rezervu 200 000eur na vykrytie nákladov spojených so zberom a zneškodnením komunálneho odpadu v súvislosti s ukončením činnosti prevádzkovania skládky odpadov v Zubrohlave a 100 000 eur na originálne kompetencie.*

*V roku 2022 je splatný úver na výstavbu nájomných bytov zo ŠFRB poskytnutý vo výške 181 769,90 eur.*

Spracovala: Mgr. Katarína Rusinová

Poznámka: Tabuľková časť bola upravená na základe zverejneného návrhu rozpočtu.